John Carradine
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
John Carradine var en skuespiller fra USA, mest kjent for sine mange karakterroller i flere kritikerroste filmer på 1930- og 1940-tallet.
Debut Carradine scenedebuterte i 1925 og filmdebuterte i 1930. I de første årene spilte han småroller, men snart kom en lang rekke fine karakterbiroller i sentrale amerikanske filmer, deriblant i John Fords The Hurricane (1937), Drums Along the Mohawk (1939), Grapes of Wrath (Vredens druer, 1939) og Stagecoach (Siste vogn til Lordsburg, 1939), Fritz Langs The Return of Frank James (1940) og Western Union (1941), Jean Renoirs Swamp Water (1941) og Nicholas Rays Johnny Guitar (1954). Stort antall roller Han spilte SS-offiseren Reinhard Heydrich i Douglas Sirks Hitler's Madman (1943). Etter dette var Carradine å se i et stort antall skrekkfilmer. I senere år dukket han opp i Joe Dantes The Howling (1981) og Francis Ford Coppolas Peggy Sue Got Married (1986).Samlet gjorde John Carradine rundt 350 roller for film og TV. Han var far til skuespillerne David Carradine, Keith Carradine og Robert Carradine. Les mer i Store norske leksikon film i USA spillefilm filmens historie